# Aloze-Ziboze-Onizegaine

Aloze-Ziboze-Onizegaine Zuberoako erdialdeko udalerri bat da, Basabürüko Ibarresküinekoa.

## Geografia
### Ingurune naturala

Uhaitzandi ibaia, bere beste ibaiadar batzuekin batera udalerritik igarotzen da.

### Udalerri mugakideak

* Ozaze-Zühara eta Iruri iparraldean
* Atharratze-Sorholüze ekialdean
* Altzai-Altzabeheti-Zunharreta eta Gamere-Zihiga mendebaldean
* Liginaga-Astüe eta Lexantzü-Zunharre hegoaldean

### Herriak

* Aloze
* Ziboze
* Onizegaine

## Historia

Aloze eta Ziboze herriak 1843ko urriaren 23an batu ziren udalerri bakar bat osatzeko. Gerora, Onizegaine herriko lurren zati bat berenganatuz 1859ko apirilaren 16an, udalerriak Aloze-Ziboze-Onizegaine izena hartu zuen. Egun horretan, Onizegaineko lurrak Aloze-Ziboze eta Atharratzeren artean banatu ziren.

## Demografia

1859. urtean Onizegaine Aloze-Zibozeri batu zitzaionean, hiru herrien artean 680 biztanle zenbatzen zituzten. Ordutik, etengabeko galera demografikoa izan du udalerriak, eta XXI. mendearen hasieran 300 biztanle inguru besterik ez zituen.
* Aloze-Ziboze-Onizegaineko biztanleria
* Datuen iturburua: INSEE

## Azpiegiturak
### Hezkuntza

Udalerriak ama-eskola bat eta ikastola bat (Basabürüko ikastola) ditu.

## Garraioa

Udalerriko biztanleek Txik Txak autobus sareko eskaera bidezko garraioa erabili ahal dute astelehen, asteazken eta larunbatetan, Atharratze-Sorholüzera, Maule-Lextarrera edo Mendikotara joateko.

## Kultura
### Euskara

Aloze-Ziboze-Onizegaineko euskaldunek Basabürüako azpieuskalkia erabiltzen dute, zuberotar euskalkiaren aldaera.

### Pastorala

Udalerriak Belagileen trajeria pastorala antolatu zuen 2009an, Dominika Rekaltek idatzia.

## Ondasun nabarmenak

* Alozeko Jasokundearen eliza
* Zibozeko San Martin Tourskoaren eliza
* Onizegaineko San Julian Anazarbokoaren eliza, hiru puntako kanpandorrearekin
* Zibozeko Sala etxea
* Zibozeko jauretxea, Madalena Jauregiberriren bizilekua izan zena
* Zibozeko pilotalekua, 1882. urtean eraikia
* Onizegaineko Etxandia etxea

## Argazki galeria

* Alozeko eliza
* Zibozeko eliza
* Onizegaineko eliza
* Udaletxea
* Zibozeko Sala
* Zibozeko jauretxea

## Aloztar, ziboztar eta oniztar ezagunak

* Jauregiberri familia euskaltzale eta abertzalea: ospetsuena Madalena Jauregiberri (1884-1977) idazlea da.
* Ihitz Iriart (1987-), abeslaria, Amaren Alabak taldearen kidea. Aloztarra.

## Erreferentziak

* 1 2 3 4 5 Euskal Herriari Begira. Udalbiltza.
* ↑ (Frantsesez) «Alos - Crèche» www.communaute-paysbasque.fr (Noiz kontsultatua: 2024-03-17).
* ↑ «Basabürüa - Ahotsak.eus» ahotsak.eus (Noiz kontsultatua: 2024-03-17).
* ↑ «Pastorala bat 1609ko trajediaren ulertzeko» EKE (Noiz kontsultatua: 2024-03-17).
* ↑ «�Belagileen trajeria�, adimena eta sentipenak pizten dituen pastorala - GARA» gara.naiz.eus (Noiz kontsultatua: 2024-03-17).
* ↑ «MENDIA. ZIBOZETIK ZUNHARRERA. Sibasiako anderea gogoan» Berria 2009-12-18 (Noiz kontsultatua: 2024-03-17).
* ↑ Sokarros, Allande. (2000-07-02). «Pastoralaren mustra bat eman zen Maddalen Jauregiberriren bizilekuan» Egunkaria.

## Kanpo estekak

* Udalaren webgune ofiziala (Frantsesez)
* Datuak: Q733324
* Multimedia: Alos-Sibas-Abense / Q733324
* Liburuak: Euskal Herriko bidaia-gida/Herriz herri/Aloze-Ziboze-Onizegaine